cyanic-selkie/wikianc huggingface dataset:
কলসা
কলসা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ফলতা থানার অন্তর্গত একটি গ্রাম। এই গ্রামে পাল বা সেন যুগের একটি প্রাচীন বিষ্ণুমূর্তি রয়েছে।
ইতিহাস
সপ্তদশ শতাব্দীর শেষার্ধে কায়স্থ বর্ণের রঘুদেব দাস অধুনা উত্তর চব্বিশ পরগণা জেলার চাণক গ্রাম থেকে সুন্দরবন অঞ্চলে এসে কলসা গ্রামের পত্তন করেন। এরপর নবাবের দরবার হতে তিনি এই গ্রামের জমিদারী ও রায়চৌধুরী উপাধি লাভ করেন।
প্রাচীন বিষ্ণুমূর্তি
রায়চৌধুরী পরিবারের পারিবারিক মন্দিরের সামনে অরক্ষিত অবস্থায় পথপার্শ্বে আনুমানিক পাল বা সেন যুগের ৩ ফুট ৮ ইঞ্চি X ১ ফুট ৮ ইঞ্চি X ৪ ফুট মাপের একটি প্রাচীন বিষ্ণুমূর্তি রয়েছে। সংরক্ষণের অভাবে মূর্তিটির চোখ, নাক ও নিচের ডান হাত বর্তমানে ক্ষয়প্রাপ্ত হয়েছে।
কৃতি শেঠি
কৃতি শেঠি (জন্ম ২১ সেপ্টেম্বর ২০০৩) হলেন একজন ভারতীয় চলচ্চিত্র অভিনেত্রী, যিনি প্রাথমিকভাবে তেলুগু চলচ্চিত্রে অভিনয় করেন। ২০২১ সালের উপ্পেনা চলচ্চিত্রের মাধ্যমে তার চলচ্চিত্রশিল্পে অভিষেক ঘটে।
কর্মজীবন
বুচি বাবু সানা পরিচালিত এবং মাইথ্রি মুভি মেকারস ও সুকুমার রাইটিংস প্রযোজিত তেলুগু আপ্পেনা চলচ্চিত্রের মাধ্যমে ১৭ বছর বয়সে শেঠি চলচ্চিত্রশিল্পে অভিষেক ঘটান। চলচ্চিত্রটি বক্স অফিসে সফল হয়েছিল।
২০২০ সালের মার্চ পর্যন্ত তিনি ন্যানির বিপরীতে শ্যাম সিংহ রায় এবং সুদীর বাবু বিপরীতে মোহনা কৃষ্ণ ইন্দ্রগন্তী পরিচালিত আ আম্মায় গুরিঞ্চি মেকু চেপালি চলচ্চিত্রের চিত্রগ্রহণে অংশগ্রহণ করেছেন। শেঠি এন. লিঙ্গস্বামী পরিচালিত একটি শিরোনামহীন প্রকল্পে রাম পোথিনেনির বিপরীতে অভিনয়ের জন্য চুক্তিবদ্ধ হয়েছেন।
জাত্রা (ম্যাগাজিন)
জাত্রা (Gatra) হল জাকার্তা, ইন্দোনেশিয়ায় প্রকাশিত একটি সাপ্তাহিক ম্যাগাজিন। এটি দেশের প্রধান দুইটি ম্যাগাজিনের একটি। অপর ম্যাগাজিনটি হল টেম্পো।
ইতিহাস ও পরিচিতি
১৯৯৪ সালে জাত্রা প্রতিষ্ঠিত হয়। রাজধানী জাকার্তায় এর সদর দপ্তর অবস্থিত। এটি একটি সাপ্তাহিক ম্যাগাজিন, প্রতি সপ্তাহেই রাজনীতিসহ অন্যান্য বিষয়ভিত্তিক সংবাদ উপস্থাপন করে জাত্রা।
সামরিক শাসন
thumb|পোল্যান্ডে সামরিক শাসন কালে সামরিক শাসন হল সর্বোচ্চ পর্যায়ের সামরিক কর্তার শাসন যেখানে শাসনকর্তা হন সামরিক বাহিনী র প্রধান স্বয়ং। পূর্ববর্তী সরকারের প্রশাসনিক, আইনি ও বিচারবিভাগীয় ব্যবস্থার বাতিলকরনের মাধ্যমে ক্ষমতা দখল করেন উক্ত সামরিক প্রধান। সাময়িকভাবে সাধারণ শাসকদের ব্যার্থতায় তাদের হাত থেকে সমস্ত ক্ষমতা সামরিক শাসকের হাতে যায় ও কার্যকরী হয়। (উদাঃ নিরাপত্তাজনিত কারণে বা জরুরি অবস্থার ভিত্তিতেও সামরিক শাসন চালু হতে পারে)
সরকার জনগণের ওপর জোর করে সামরিক শাসন চাপিয়ে দিতে পারে আইনের শাসনকে বলবৎ করার নামে। সাধারণত প্রাসাদ বিপ্লব বা প্রাসাদ ষড়যন্ত্রের মাধ্যমে (২০০৬ এবং ২০১৪ সালে থাইল্যান্ডে যেমন ঘটেছিল) সামরিক শাসন জারী হতে পারে। গণ আন্দোলন দমনে (১৯৮৯ এ চীনের তিয়েনআনমেন স্কোয়ার, ১৯৮৯ বা ২০০৯ এ ইরানের সবুজ আন্দোলন), রাজনৈতিক বিরোধীতাকে সামাল দিতে (পোলান্ডে, ১৯৮১) বা অভ্যুত্থান/অনাগত অভ্যুত্থানকে দমন করতে সামরিক শাসন জারী হওয়ার ইতিহাস আছে। এছাড়া বৃহৎ প্রাকৃতিক বিপর্যয় ইত্যাদিতেও তা হতে পারে। বিভিন্ন দেশের বিভিন্ন প্রকার জরুরি অবস্থা য় এই শাসনের বিধান দেখতে পাওয়া যায়।
জাতীয় গোলযোগে, সাধারণ নির্বাচিত সরকারের ব্যর্থতায় সামরিক শাসন জারী হওয়ার উদাহরণ আছে দ্বিতীয় বিশ্বযুদ্ধোত্তর জার্মানি ও জাপান ও আমেরিকান গৃহযুদ্ধে র পরে দেশের পূনর্গঠনের সময়।
স্কাইরুট এরোস্পেস
স্কাইরুট এরোস্পেস প্রাইভেট লিমিটেড হায়দ্রাবাদের, তেলঙ্গানায় অবস্থিত একটি ভারতীয় বেসরকারী মহাকাশ নির্মাতা এবং বাণিজ্যিক লঞ্চ পরিষেবা সরবরাহকারী । সংস্থাটি ইস্রো, ডিআরডিও এবং বিভিন্ন মহাকাশ সংস্থার প্রাক্তন প্রকৌশলী এবং বিজ্ঞানীরা প্রতিষ্ঠা করেছিলেন এবং তার লক্ষ্য ছিল ছোট লিফট লঞ্চ যানবাহনের নিজস্ব সিরিজ বিক্রম  বিকাশ এবং চালু করা। সংস্থাটি তার উচ্চ স্তরের রকেট ইঞ্জিন রমনকে পরীক্ষা করার পরে আলোচনায় আসে, এটি করার জন্য প্রথম ভারতীয় বেসরকারী সত্তা।  ২০২১ সালের ডিসেম্বরে এর রকেট বিক্রম ১ এর প্রথম উত্থাপন প্রত্যাশিত।
তথ্যসূত্র
Skyroot Aerospace
সামরিক শাসন
ব্রুনেই
ব্রুনাই গৃহযুদ্ধ বা বিদ্রোহের সময় ১৯৬২ সালের ৮ ডিসেম্বর সামরিক আইন জারী হয়েছিল ব্রুনাই তে
মিশর
মিশরে জরুরি অবস্থা ১৯৬৭ সাল থেকে ক্রমাগতভাবে জারী হয়েছে। ১৯৮১ সালে রাষ্ট্রপতি আনোয়ার আল সাদাক হত্যার পর জরুরি অবস্থা জারী হয়। তিন বছর পর পর সংসদ জরুরি অবস্থা পূন জারী করে আসে। দাহাব বোমাবর্ষণ এর পর দুই বছর পরেই জরুরি অবস্থার পূন জারী করা হয়, সন্ত্রাসবিরোধী কঠোর অবস্থান নেওয়ার জন্যে।
মিশর দেশের সামরিক শাসনে সমস্ত ক্ষমতার অধিকারী সংবিধান, সংসদ, জনপ্রতিনিধি বা জনগণ নয়, একচ্ছত্র ভাবে তা চলে যায় সেনাবাহিনীর সুপ্রীম কাউন্সিলের হাতে।
আয়ারল্যান্ড
লর্ড লেফটেন্যান্ট, লর্ড উইমবোন ১৯১৬ সালে আয়ারল্যান্ডে সামরিক আইন জারী করেন ডাবলিনের রাস্তার নিয়ম শৃঙ্খলা আনতে। পরে ব্রিটিশ শাসকের অনুমতিক্রমে সারা দেশেই জারী হয় সামরিক আইন। আইরিশ গৃহযুদ্ধে ও আয়ারল্যান্ডের স্বাধীনতা যুদ্ধ র সময় ব্রিটিশ সরকার সামরিক শাসন বহাল রেখেছিল গোটা আয়ারল্যান্ডে। বর্তমান আইরিশ সংবিধান অনুযায়ী সংসদ সামরিক আইন জারী করতে পারে জাতীয় জরুরি অবস্থার ক্ষেত্রে। কিন্তু কোনো অবস্থাতেই এমনকি জরুরি অবস্থা, সামরিক শাসনাধীনেও কারো মৃত্যুদণ্ড দেওয়া যায়না।
পাকিস্তান
পাকিস্তানে র রাষ্ট্রপতি ইস্কান্দার মির্জা ১৯৫৮ সালের ৭ অক্টোবর সামরিক আইন জারী করেছিলেন। জেনারেল মহম্মদ আইয়ুব খান কে প্রধান শাসক নিয়োগ করার পর আইয়ুব নিজেই সংসদীয় কর্তৃপক্ষের ক্ষমতা ও এক্তিয়ার নিয়ে প্রশ্ন তোলেন। সামরিক ক্ষমতার অধিকারী আইয়ুব রাষ্ট্রপতি মির্জাকে ক্ষমতা থেকে সরিয়ে দেন ১৯৫৮ সালের ২৭ অক্টোবর। এরপর থেকেই পাকিস্তান রাজনীতির সামরিকীকরণের সূচনা হয়। চার বছর পরে ১৯৬২ সালে সংবিধানের কিছু পরিবর্তন সাধিত হয় এবং ২৫ মার্চ ১৯৬৯ দ্বিতীয়বার পাকিস্তানে সামরিক আইন জারী হয়। রাষ্ট্রপতি আইয়ুব সামরিক বিশেষ ক্ষমতা প্রদান করেন সেনাবাহিনী প্রধান, জেনারেল ইয়াহিয়া খান কে। পশ্চিম পাকিস্তানে জেনারেল ইয়াহিয়া একক ক্ষমতার অবলুপ্তি করন করতে ব্যক্তি বিশেষে ভোটাধিকারের নিয়ম চালু করেন। জুলফিকার আলী ভুট্টো তৃতীয়বার সামরিক শাসন চালু করেন ২১ ডিসেম্বর, ১৯৭১ সালে। বাংলাদেশ মুক্তিযুদ্ধের পরে। জেনারেল মহম্মদ জিয়া উল হক ১৯৭৭ সালে চতুর্থবারের জন্যে আবার সামরিক শাসন জারী করেছিলেন। প্রাসাদ ষড়যন্ত্রের মাধ্যমে ভুট্টোকে ক্ষমতা থেকে উৎখাত করেন জেনারেল জিয়া। এরপর সামরিক শক্তি বলে বেলুচিস্তান ও অন্যান্য প্রদেশের অশান্তি বিক্ষোভকে দমন করেন তিনি। জিয়া প্লেন দুর্ঘটনায় মারা যান।
১৯৯৯ সালের ১২ অক্টোবর প্রধানমন্ত্রী নওয়াজ শরীফ কে সরিয়ে সেনাপ্রধান পারভেজ মুশাররফ ক্ষমতায় আসেন যদিও ঘোষিতভাবে সামরিক আইন জারী করা হয়নি। মুশারফ চিফ এক্সিকিউটিভ হিসেবে ক্ষমতার অধিকারী ছিলেন যতক্ষন না রাষ্ট্রপতি রফিক তারার পদত্যাগ ও মুশারফ নতুন রাষ্ট্রপতি না হন। ২০০২ সালের নির্বাচনে জাফারুল্লাহ খান জামালি প্রধানমন্ত্রীত্ব পান। সরকার রাষ্ট্রপতি মুশারফ ও নির্বাচিত মন্ত্রীসভার সাধারণ বোঝাপড়ার মাধ্যমেই চলতে থাকে। ২০০৭ সালে জেলারেল মুশারফ জরুরি অবস্থা জারী করেন ও পক্ষান্তরে সামরিক শাসনই জারী হয় দেশব্যাপী। সুপ্রিম কোর্টের প্রধান বিচারপতিকে বরখাস্ত করা হয়। ২০০৭ সালে ১২ নভেম্বর মুশারফ সামরিক আইনে কিছু পরিবর্তন করে অতিরিক্ত ক্ষমতা দেন বাহিনীকে।
দক্ষিণ কোরিয়া
১৯৪৬ সালের অক্টোবর মাসে কোরিয়ার ইউনাইটেড স্টেটস আর্মি মিলিটারি সরকার সামরিক আইন জারী করে দেগু দাঙ্গার প্রেক্ষিতে। এর দু বছর পরে ১৯৪৮ সাকের ১৭ নভেম্বর রাষ্ট্রপতি সিংম্যান রি'র জমানায় সামরিক আইন লাগু হয়েছিল জেজু বিদ্রোহ দমনে। এপ্রিল অভ্যুত্থান দমন করতেও ১৯৬০ সালে আবার সামরিক আইন জারী হয়েছিল দক্ষিণ কোরিয়াতে।
বাংলাদেশ
বাংলাদেশে ১৯৭৭ সালে জিয়াউর রহমান ও ১৯৮১ সালে এরশাদ সামরিক আইন জারি করে।
শিবানী তোমার
শিবানী তোমার হলেন একজন ভারতীয় অভিনেত্রী এবং মডেল। জনপ্রিয় নাটক পবিত্র রিশতায় অভিনয়ের মাধ্যমে তিনি টেলিভিশন জগতে অভিষেক করেন। তিনি সাব টিভিতে সম্প্রচারিত হাম আপকে ঘর মে রেহতে হ্যায় নাটকে অদিত্য পান্ডের বিপরীতে "শক্তি" চরিত্রে অবিনয় করেছেন। এছাড়াও তোমার কালারসে প্রচারিত কসম তেরে পেয়ার কি নাটকে "তনুজা" চরিত্রে অভিনয় করেছেন। তিনি বর্তমানে স্টার প্লাসে প্রচারিত ইস পেয়ার কো কেয়া নাম দু? ৩-এ "চাঁদনি" চরিত্রে অভিনয় করছেন।
আনুষ্ঠানিক বিবাহ
আনুষ্ঠানিক বিবাহ একটি সামাজিক বন্ধন যেখানে বিবাহ উপযোগী বর ও বধূ নির্ধারিত/বাছাই হয়ে থাকে তাদের নিজ পরিবার-পরিজন কর্তৃক।
ইতিহাস
১৮শ শতক পর্যন্ত সারা বিশ্বে আনুষ্ঠানিক বিবাহ খুব সাধারণ বিষয় ছিল। সাধারণত বিবাহ বাবা-মা, দাদা-দাদী বা অন্যান্য আত্মীয় স্বজন দ্বারা আয়োজন করা হয়ে থাকে। তবে কিছু ব্যতিক্রমও উঠে আসে, ইতালির রেনেসাঁ এর যুগে পূর্বরাগ (বিবাহ পূর্ববর্তী সাক্ষাত) ও ধর্মানুসারে বাগদান (বিবাহ নিশ্চয়তার মিলিত সম্মতিসূচক অনুষ্ঠান ) এবং ভারতের বৈদিক যুগের গন্ধর্ব বিবাহ।
বিংশ শতাব্দীর পূর্বে রাশিয়ায় আনুষ্ঠানিক বিবাহ ছিল সাধারণ নিয়ম, এর প্রায় সবই ছিল সমজাতিগত বিবাহ (ইংরেজিতে endogamous)।
বিংশ শতাব্দীর প্রথমভাগ পর্যন্ত আমেরিকার অভিবাসীদের মধ্যে আনুষ্ঠানিক বিবাহ ছিল নৈমিত্তিক বিষয়। আমেরিকায় জাপানি অভিবাসীদের মধ্যে ছবিতে কনে পছন্দ ও বিবাহ (পিকচার-ব্রাইড ম্যারেজ) নামে এক ব্যবস্থার প্রচলন রয়েছে। নামকরণের কারণ বিবাহের পূর্বে বর-বধূ শুধুমাত্র ছবির মাধ্যমে একে অপরকে জানতে পারে। অভিবাসীদের মধ্যে এই ধরনের বিবাহ সাধারণত আয়োজন করা হয়ে থাকে বাবা-মা অথবা আত্মীয় স্বজনদ্বারা নিজ দেশের মধ্যথেকে। যেহেতু অভিবাসীরা নতুন বসতি স্থাপন করেছে এবং নতুন সংস্কৃতিতে মিশে গেছে, আনুষ্ঠানিক বিবাহ ব্যবস্থা প্রথমে আপাত-আনুষ্ঠানিক বিবাহ ব্যবস্থার সাথে প্রতিস্থাপিত হয়েছে যেখানে বাবা-মা অথবা বন্ধুরা যুগলকে বিবাহের আগেই পরিচিত করিয়ে দেয়। সময়ের সাথে অভিবাসীদের পরবর্তী প্রজন্মের মাঝে স্বকীয়তা, ডেটিং, পূর্বরাগের প্রতি পছন্দ ব্যক্তি পছন্দের বিবাহের দিকে এগিয়ে দিয়েছে। পৃথিবীর অন্যান্য অংশেও অনুরূপ ইতিহাসের পুনরাবৃত্তি দাবি করা হয়।
ক্রমবর্ধমান ব্যক্তিস্বাতন্ত্র্যের সঙ্গে সামাজিক গতিশীলতায় আনুষ্ঠানিক বিবাহ ব্যবস্থা প্রত্যাখ্যাত হয়েছে; তথাপি, এখনও আনুষ্ঠানিক বিবাহ ব্যবস্থা দেখা যায় ইউরোপ এবং উত্তর আমেরিকায়, রাজপরিবার, অভিজাত বংশ এবং মার্কিন যুক্তরাষ্ট্রের মৌলবাদী মর্মন গ্রুপের স্থির বিবাহ (en: placement marriage) এর অন্যতম উদাহরণ। বিশ্বের অধিকাংশ স্থানে, আনুষ্ঠানিক বিবাহ ব্যবস্থা বিভিন্ন ধাপে পরিবর্তিত হচ্ছে এবং ক্রমবর্ধমান ভাবে আপাত-আনুষ্ঠানিক বিবাহ ব্যবস্থা ব্যক্তি পছন্দের বিবাহ ব্যবস্থার সাথে একইসাথে চলছে।
তুলনা
বিবাহকে পুঁথিগত শ্রেনীবিচার অনুসারে চারটি ভাগে ভাগ করা হয়েছেঃ গ্যারি লি এবং লরেন স্টোন দেখিয়েছেন যে, বিবাহ সামাজিক কাঠামোর একটি অংশ হবার কারণে বর্তমানের অধিকাংশ প্রাপ্তবয়স্ক বিবাহসমূহ ক্রমধাপ অনুসারে আদর্শ আনুষ্ঠানিক অথবা ব্যক্তি স্বাধীনতায় বিবাহের চূড়ান্ত উধাহারন। অনুরুপভাবে, ব্রড ও গ্রিন বিশ্বব্যাপী ১৪২টি সংস্কৃতির উপর গবেষণা করে প্রতিবেদন তৈরি করে ১৩০টি সংস্কৃতিই আনুষ্ঠানিক বিবাহকে প্রত্যাখ্যান করেছে।
ধরণ
এখানে বেশ কয়েকধরনের আনুষ্ঠানিক বিবাহ দেখা যায়। তাদের কিছু
সাধারণত সবধরনের আনুষ্ঠানিক বিবাহেই বড় এবং কনের সম্মতি দেবার অধিকার থাকে; যদি বড় অথবা কনে বা উভয় কারও মতপ্রকাশের অধিকার না থাকে তাকে বলপূর্বক বিবাহ বলে।
অ-স্বগোত্রিয় আনুষ্ঠানিক বিবাহে বড় ও কনে তাদের পিতামহ বা মাতামহ অথবা নিকট পূর্বপুরুষ অংশ হিসাবে গ্রহণ করে না। এই ধরনের আনুষ্ঠানিক বিবাহ সচরাচর দক্ষিণ এশিয়া, দক্ষিণপূর্ব এশিয়া, পূর্ব এশিয়ার হিন্দু এবং বৌদ্ধদের মাঝে দেখা যায় এবং ল্যাতিন অ্যামেরিকা ও সাব সাহারান আফ্রিকায়।
সগোত্র বিবাহ, যুক্তরাষ্ট্র ও ইউরোপের অনেক অংশে আইনের পরিপন্থী যুক্তরাজ্যে, চাচা-ভাইজি বিবাহকে অজাচার হিসাবে ধরা হয় এবং আইন পরিপন্থী, কিন্তু কাজিন বিবাহ আইনগতভাবে অজাচার হিসাবে দেখা হয় না এবং আইনসিদ্ধ, যদিও সেখানে স্বাস্থ্যগত কারণে ১ম কাজিন বিবাহ নিষিদ্ধ করার দাবী রয়েছে। সমগোত্রীয় আনুষ্ঠানিক বিবাহ ইসলামিক দেশ সমূহে স্বাভাবিক ও গ্রহণীয় সংস্কৃতি এবং পৃথিবীর বিভিন্ন দেশে ছড়িয়ে পড়ে, সামাজিক কৃষ্টি অনুসারে অধিকাংশ ক্ষেত্রে খ্রিষ্টান, হিন্দু এবং বৌদ্ধ সমাজের সাথে নিষিদ্ধ ও পরিত্যাজ্য হিসাবে গৃহীত। বিংশ শতাব্দীর পূর্বে জিউস সম্প্রদায়ের মাঝে সগোত্রীয় আনুষ্ঠানিক বিবাহ স্বাভাবিক ছিল, কিন্তু বর্তমানে এটি শতকরা ১০ ভাগের নিচে নামিয়ে এনেছে।
কারণ ও প্রবণতা
আধুনিক সময় পর্যন্ত সমগ্র মানব ইতিহাসে, আনুষ্ঠানিক বিবাহের চর্চা উৎসাহিত/বৃদ্ধি পায় কয়েকটি বিষয় ভিত্তিক অণুঘটকের কারণে, যেমন বাল্যবিবাহের চর্চা, প্রয়াত বিয়ে, আচারানুষ্ঠান, সংস্কৃতি, ধর্ম, দারিদ্র্য ও সীমিত বিকল্প, প্রতিবন্ধী, সম্পদ ও উত্তরাধিকার বিষয়, রাজনীতি, সামাজিক ও জাতিগত সংঘাত.
বাল্যবিবাহ
বাল্যবিবাহ, মূলত ১২ বছরের নিচের বয়সের বিবাহ যাদের বিবাহ সম্বদ্ধে মতামত দেবার মতো পরিণত বা সুযোগ তৈরি হয়না। বাল্যবিবাহ পরোক্ষভাবে আনুষ্ঠানিক বিবাহের মধ্যেই পড়ে। সাব-সাহারান আফ্রিকা, দক্ষিণ এশিয়া এবং ল্যাতিন অ্যামেরিকায়ের গ্রামাঞ্চলে দরিদ্রতা এবং শিক্ষা থেকে বঞ্চিত হবার কারণে শিশুদের সামনে বাল্যবিবাহ বা শীঘ্র আনুষ্ঠানিক বিবাহ গ্রহণ করা ব্যতীত অপর সুযোগ থাকেনা, বাল্যবিবাহ প্রাথমিকভাবে দরিদ্র এলাকা সমূহে দেখা যায়। অভিভাবকেরা শিশুদের বিবাহ আয়োজন করে সন্তানের অর্থনৈতিক নিরাপত্তা, সামাজিক বন্ধন শক্তিশালী, নিশ্চিত ভবিষ্যৎ এবং মেয়ে সন্তানের অর্থনৈতিক বোঝা থেকে মুক্তি কারণ তারা জানে খাবার, কাপড় এবং (ক্ষেত্রবিশেষে) মেয়ের শিক্ষা কতটা ব্যয়বহুল। অবস্থা সম্পন্ন যেকোন পরিবারের সাথে মেয়ে সন্তানের বিবাহ আয়োজন করতে পারলে সামজিক একটা বন্ধনের সাথে সাথে সামাজিক মর্যাদার উন্নতি ঘটে।
ওয়ার্নার দেখিয়েছেন, যে জাতির মাঝে উচ্চ বাল্য বিবাহ প্রচলিত রয়েছে সেখানে প্রায় সব ক্ষেত্রেই কন্যা সন্তানের পিতা-মাতা অথবা অভিভাবকেরাই আয়োজন করে থাকে। উচ্চ বাল্যবিবাহের দেশসমুহঃ ভারত, নাইজার, চাদ, মালি, বাংলাদেশ, গিনি, মধ্য আফ্রিকান প্রজাতন্ত্র, আফগানিস্তান, ইয়েমেন এবং পাকিস্তান। আমেরিকার কিছু অংশেও আনুষ্ঠানিক বাল্যবিবাহ দেখা যায়।
দারিদ্র্য
দরিদ্র জনপদে, প্রতিটি পূর্ণবয়স্ক মানুষের খাবারের চাহিদা তৈরি করে বাড়তি বোঝা। প্রতিটি কন্যা সন্তানের বিবাহ আয়োজন, জ্ঞানের কথা, একটি বোঝা মুক্ত হওয়া। দারিদ্রতা এভাবেই আনুষ্ঠানিক বিবাহের চালকের আসনে থাকে।
এই তত্ত্বের, সমর্থনে এশিয়ার দ্রুত অগ্রসরমান অর্থনীতির মাঝেও আনুষ্ঠানিক বিবাহের প্রভাব পরিলক্ষিত হয়। সুবিধাভোগী অভিভাবকদের মাঝে একমাত্র উপার্জনক্ষম কন্যা দ্বারা উপার্জিত অর্থে অংশীদার হওয়া বিশেষভাবে উল্লেক্ষ্য। ফলাফল সরূপ তাদের কন্যা সন্তানের অতিদ্রুত বিবাহে অসম্মতি জাগেনা।
প্রয়াত/বিলম্ভ বিবাহ
বিলম্ভ বিবাহ বলতে মূলত বয়স ৩০ বছর অতিক্রান্ত যখন স্বেচ্ছায় বিবাহের উপযোগী অবিবাহিত পুরুষ অথবা নারী সঙ্গির সামান্য ঘাটতি পড়ে। আনুষ্ঠানিক বিবাহ প্রচলন এক্ষেত্রে একটি ফলপ্রসূ সমাধান।
উধাহারন সরূপ দেখা যায়, অর্থনৈতিক উন্নতির জন্যে জাপানের শতকরা ৪০ ভাগ নারী ২৯ বছর বয়সের আগে বিবাহ করেনা। বিলম্ভিত বিবাহ সহযোগিতার জন্যে, আনুষ্ঠনিক বিবাহের ঐতিহ্যগত প্রথাকে বলে মিয়াই (見合い) অর্থ নতুনভাবে জেগেউঠা। এখানে অংশীদার থাকে সুযোগ্য বড় এবং কনে, তাদের পরিবার এবং ঘটক (নাকুডো, 仲人); যুগল মনোনীত হয় নিজেদের বা পরিবারের অংশগ্রহণের প্রক্রিয়ার দ্বারা (ইয়েগারা, 家柄); এবং যুগলেরা একত্রীত হবার সিদ্ধান্ত নেবার আগে সাধারণত জনসম্মুখে বা একান্তে তিনবার মিলিত হয়।
সীমিত বিকল্প
সংখ্যালঘু অভিবাসী আদিবাসী জনগোষ্ঠীর সঙ্গী বাছাইয়ের সুযোগ খুব সীমিত, বিশেষভাবে যখন সংখ্যাগরিষ্ঠরা তাদের থেকে থেকে পৃথকীকৃত বা এড়িয়ে চলে। এটা হোমগামী (homogamy) এবং আদিবাসী গোত্রের মাঝে আনুষ্ঠানিক বিবাহে উৎসাহ দেয়। এই প্রগতিশীলতার উদাহরণ হিসাবে উল্লেখ্য, ১৯১০ থেকে ১৯৮০ পর্যন্ত অনুষ্ঠিত কানাডার শিখ বিবাহ, ইউরোপীয় বংশোদ্ভূত দক্ষিণ আফ্রিকানদের মাঝের স্বসঙ্গমসম্ভাবী আপাত-বিবাহ, হাসিডিকভাবে ইহুদীদের মাঝের আনুষ্ঠানিক বিবাহ, এবং ১৯৬০ সালের পূর্বের জাপানি আমেরিকান অভিবাসীদের মাঝের বিবাহ, তারা পরিবারের পছন্দ করা জীবনসঙ্গীকে বিবাহ করার জন্যে জাপানে ফিরে আসত এবং পুনরায় ফিরে যেত। কিছু ক্ষেত্রে দেখা যেত, জাপানী মেয়ে যুক্তরাষ্ট্রে "কনেবেশে" প্রবেশ করত, সেখানে অবস্থানরত অ্যামেরিকা নিবাসী জাপানিকে পূর্বপ্রস্তুতি মোতাবেক বিবাহ করার জন্যে যাকে মেয়েটি পূর্বে কখনও দেখিনি।
শারীরিক অক্ষমতা
কিছুক্ষেত্রে শারীরিক অক্ষমতা এ সম্ভাবনা বৃদ্ধির আয়োজন করে, এমনকি বিশ্বের কিছু স্থানে বলপূর্বক বিবাহ আয়োজিত হয়। ওক্যাঞ্জো বলেছেন যে নাইজেরিয়ায় পাত্রীর যেকোন শারীরিক অক্ষমতা অথবা পাত্রের ক্ষেত্রেও অক্ষমতার জন্যে বাল্যবিবাহ হয়ে থাকে।
ঐতিহ্য
প্রচুর সংস্কৃতিতে ঐতিহ্যগতভাবে অন্তর্বিবাহ পচ্ছন্দ করে। এর ব্যবহারিক উল্লেখযোগ্য উদাহরণ হিন্দু সংস্কৃতি যেখানে বড় ও কনে উভয়েই একই সামাজিক শ্রেণীভুক্ত, কিন্তু অনাত্মীয় অর্থ বর-কনে রক্তের সম্পর্কের নয় এবং তাদের বর্ধিত পরিবারের অংশীদার নয়। অন্তর্বিবাহ অনুসরণকারী অপর উদাহরণ যুক্তরাষ্ট্রের আমিশ গোত্রের আয়োজিত বিবাহ, কানাডার, যুক্তরাষ্ট্র, ইসরায়েল এবং পশ্চিমা ইউরোপের গোঁড়া ইহুদী,  আরব খ্রিস্টান অনুরুপভাবে মিসরীয় কপটিক খ্রিস্টান। আদিমসমাজ থেকে বিবাহ ঐতিহ্যগত কেন্দ্রীয় কাজ হিসাবে রয়েছে। সন্তানের সঠিক পারিবারিক পরিচয়, অন্তরভুক্তি এবং লালনের জন্যে স্বাধীনভাবে বিবাহে নিষেধাজ্ঞা ছিল, এবং নিকট আত্মীয়ের মধ্যে বা গোত্রের বাহিরে উভয় বিবাহই এড়িয়ে যাওয়া হতো কখনও বিবাহ নির্ধারিত হয়ে যায় শিশু অবস্থায়; অনেক মেয়ের ক্ষেত্রে বিবাহ নির্ধারিত হয়ে যায় যখনও সে জন্মগ্রহণ করে নাই। তরুন নারী ও পুরুষের মাঝে গড়ে উঠা প্রতিশ্রুতি, তৈরি করে একটা আজীবন দায়িত্ব ও বাধ্যবাধকতা। পশ্চিম এশিয়া ও উত্তর আফ্রিকার ইসলামিক জাতির মাঝে আনুষ্ঠানিক বিবাহ ঐতিয্য হিসাবে প্রচলিত, কিন্তু একইসাথে কিছু ব্যতিক্রমও পরিলক্ষিত হয় সর্বমোট বিবাহের শতকরা ১৭ ভাগ থেকে অধিকাংশ সগোত্রীয় বিবাহ হয়ে থাকে।
অন্তর্বিবাহ একইসাথে অনাত্মীয় বিবাহ সঙ্গী বাছাইয়ের সুযোগ কমিয়ে দেয়, বিশেষভাবে যখন সম-ধর্মের, বর্ণের অথবা শ্রেণীর জনসংখ্যা স্বল্প থাকে। সীমিত বিবাহ উপযোগী সংখ্যা উৎকৃষ্ট সঙ্গি খুজে বের করাকে কঠিন করে তুলে এবং উৎসাহিত করে আনুষ্ঠানিক বিবাহ অথবা আপাত-বিবাহ।.
সম-বংশের এবং অন্তর্গোত্রিয় বিবাহ নাটকিয়ভাবে বিবাহ উপযোগী সমকক্ষতা হ্রাস করেছে; এটা কিছু ধর্মীয়ভাবে উৎসাহিত করত আনুষ্ঠানিক বিবাহে তাদের প্রথাগত ও জন্ম অনুসারে। শুধু ইসলামিক চিন্তাধারায় ও বিশ্বাসে ১.৩ বিলিয়নের উপর মানুষ অন্তর্গোত্রিয় স্বধর্মে আনুষ্ঠানিক বিবাহ চর্চা করে চলেছে। আত্মীয়ের মধ্যে বিবাহের আয়োজন বর্তমানেও পরিলক্ষিত হচ্ছে, যদিও এর ব্যাপ্তি খুব সীমিত, কিছু আফ্রিকা, ইন্ডিয়া, ইন্দোনেশিয়া, পলিনেসিয়া এবং দক্ষিণ অ্যামেরিকা এর আদিবাসীর মাঝে দেখা যায়। পাকিস্তান এবং সৌদিআরবে সমগ্র বিবাহের অধিকাংশই (৬৫%+) অন্তর্গোত্রিয় এবং আত্মীয়ের মধ্যে আনুষ্ঠানিক বিবাহ। শতকরা ৪০% ভাগের বেশি অন্তর্গোত্রিয় এবং আত্মীয়ের মধ্যে বিবাহ আয়োজন হয় ইরাক, ইরান, জর্ডান, সিরিয়া, ইয়েমেন, কুয়েত, সংযুক্ত আরব আমিরাত, ওমান, সুদান, লিবিয়া ও মরিতানিয়াতে; এবং প্রতি ৫টির ১টি এইরুপ বিবাহ হয় তুরস্ক, মিশর, আলজেরিয়া, নাইজেরিয়া, ভারত ও মালয়েশিয়ার উচ্চ মুসলিম বসতির অঞ্চলে অন্তর্গোত্রিয় এবং আত্মীয়ের মধ্যে বিবাহ অনুষ্ঠিত হয়।
প্রথা
কিছু প্রথা/রীতি আনুষ্ঠানিক বিবাহের সূত্রপাত করে। যেমন, পাকিস্তান ও আফগানিস্তানের গ্রামীণ ও আদিবাসী অংশে, বিরোধ, অনাদায়ী দেনা (পরিশোধে অক্ষম) এবং হত্যার ক্ষেত্রে মীমাংসার জন্যে কিছু গ্রামীণ বয়োজ্যেষ্ঠদের পরিষদ যা জিরগা নামে পরিচিত, এ ধরনের রায় দিত। কখনো এককভাবে পুরুষের দোষ থাকলেও দোষী পরিবারকে অপর পরিবারের ৫- ১২ বছরের কুমারী মেয়েকে বাধ্যতামূলক বিবাহ করতে হতো। এখানে মেয়ের কোন মতামত নেবার রীতি নাই, এমনকি তার পরিবারও অধিকার প্রাপ্ত হয়না। এই ধরনের আনুষ্ঠানিক বাল্য বিবাহকে পাকিস্তানের ভিন্ন ভিন্ন আঞ্চলিক ভাষায় ভানি, সাওারা এবং সাক নামে পরিচিত
কিছু ইসলামিক জাতির মাঝে আরেকটি চর্চা রয়েছে, বিশেষভাবে পাকিস্তানে, ওয়াত্তা সাত্তা, যেখানে একটি পরিবারের ভাই-বোন অপর একটি পরিবারের ভাই-বোনের সাথে জীবন সঙ্গি হিসাবে অদলবদল হয়। অন্য ভাষায় বলা যায়, স্ত্রীরা উভয় পরিবারে একে অন্যের পুত্রবধূ হয়। এই চর্চা আনুষ্ঠানিক বিবাহের অনুসারী। পাকিস্তানের পশ্চিমা গ্রামাঞ্চলে প্রায় শতকরা ৩০ ভাগ বিবাহ ওয়াত্তা সাত্তা রীতি অনুসারে হয়ে থাকে, এবং ৭৫ ভাগ মুসলিম বিবাহ কাজিন বিবাহ অথবা অন্যান্য আত্মীয়ের সাথে হয়ে থাকে।  কিছু অভিবাসী পরিবার গতানুগতিক আনুষ্ঠানিক বিবাহের ব্যবস্থার অনুশীলন পছন্দ করে।
রাজনীতি
সুদূর মানব ইতিহাস বলে সামন্ত প্রভুদের শহর, রাজ্য এবং রাজত্ব অতিক্রম করে বিবাহ আয়োজন, রাজনৈতিক মিত্রতা, ব্যবসা এবং শান্তি প্রতিষ্ঠার অর্থ প্রকাশ করে। যখন কোন রাজা তার রাজপুত্রের সাথে প্রতিবেশী রাজ্যের রাজকন্যার সাথে বিবাহ আয়োজন করে, এটা ইঙ্গিত বহন করে যে উভয় রাজ্য সাম্য মিত্রতা বন্ধনে আবদ্ধ এবং তারা পূর্ববর্তীদের বর্তমান শ্রেষ্টত্তের বার্তা প্রদান করে। উদাহরণ হিসাবে, অস্ট্রিয়া-হাঙ্গেরির রানী মেরি থ্যরেসা এর চতুর্থ কন্যা মেরি অ্যান্টয়নেট বিবাহ করেন ফ্রান্সের ডাউফিন (ফ্রান্সের সম্রাটের জ্যেষ্ঠ পুত্রের উপাধি), যে ছিল ভবিষ্যৎ রাজা ষোড়শ লুই।
সম্পদ এবং উত্তরাধিকার বিষয়
মানব ইতিহাসের প্রায় সবখানেই, বিবাহ একটা সামাজিক বন্ধন যা সন্তান জন্ম দেয় এবং তৈরি করে সম্পদের উত্তরাধিকারী এক প্রজন্ম থেকে অন্য প্রজন্মে। ভিন্ন ভিন্ন সংস্কৃতি দেখা যায়, তবে বিশেষভাবে কিছু সম্পদ্শালী রাজকীয় এবং সম্ভ্রান্ত পরিবারে তাদের সম্পদ সংরক্ষণ অথবা প্রবাহরেখা এর উত্তরাধিকারের অংশ হিসাবে আনুষ্ঠানিক বিবাহ আয়োজন করে থাকে।
টং ইয়াং শি, তাইওয়ানীয়তে সিম-পুয়া বিবাহ নামে পরিচিত - আক্ষরিক অর্থ ছোট সন্তান বা ছোট পুত্রবধূ - প্রথাগতভাবে এটা একটি আনুষ্ঠানিক বিবাহ যেখানে দরিদ্র পরিবার মেয়ের কৈশোরের আগেই কোন ধনী পরিবারে দাস হিসাবে বিবাহ আয়োজন করে। ছোট বালিকা দাসের মতো বিনামূল্যে শ্রম দিতে থাকে এবং একই সাথে গৃহীত পরিবারের ছেলের পুত্রবধূ হিসাবেও পরিচিত। এই ধরনের বিবাহের মূল তত্ত্ব, মেয়েটি দরিদ্রতার বন্ধন থেকে মুক্তি পায় এবং ধনী পরিবার বিনামুল্যের একজন দাস ও পুত্রবধূ পায়। প্রায় অনুরূপ এক চর্চা "ঝাওঝুহি" যেখানে একটি সম্পদ্শালী পরিবার যার উত্তরাধিকার নাই, তারা অপর কোন পরিবার থেকে ছেলে বিবাহের মাধ্যমে গ্রহণ করে। পরিবারের মেয়েকে বিবাহ করে ছেলেটি সচ্ছল পরিবারে অন্তর্ভুক্ত হয়ে যায় এবং পদবী পরিবর্তন করে নেয়। এই ধরনের বিবাহে উত্তরাধিকার নিশ্চিত হয়। অনুরূপ উত্তরাধিকার ও সম্পদ রক্ষার্থে বিবাহ আয়োজন কোরিয়া, জাপান এবং বিশ্বের অন্যান্য বেশ কিছু স্থানে দেখা যায়।
কন্যাপণ
অনেক সংস্কৃতিতেই, বিশেষভাবে আফ্রিকা এবং মধ্যপ্রাচ্যের কিছু অংশে, বিবাহ উপযোগী মেয়েকে মুল্যবান হিসাবে দেখা হয়, কারণ পাত্র এবং তাদের পরিবারকে ঐ মেয়েকে বিবাহের অনুমতি পাবার জন্যে নগদ অর্থ বা সম্পদ প্রদান করতে হয়। এটাকে আক্ষরিক ভাবে কন্যাপণ (bride-wealth) বলে, তবে অঞ্চলভেদে স্থানীয় অনেক নামে পাওয়া যায় যেমন লাবোলা এন্ড ওয়াইন ক্যারিং। কন্যাপণের অর্থ প্রথাগতভাবে কনের পরিবারই গ্রহণ করে থাকে, দরিদ্র পরিবারের জন্যে মেয়ের বিবাহের পর এটাই হয়ে উঠে আয়ের মূল উৎস। কনের ভাই, পিতা এবং পুরুষ আত্মিয়রা সচেতনভাবে লক্ষ্যরাখতে আগ্রহি থাকে যেন বিবাহের অনুমতির জন্যে সর্বাধিক ব্যয় ইচ্ছুক পাত্রের সাথেই বিবাহ আয়োজন করা সম্ভব হয়।
ধর্ম
কিছু ধর্মীয় গোষ্ঠী মনে করে বিবাহ শুধুমাত্র বিশ্বাসের অন্যরূপ। বিশ্বের অন্যতম বৃহত্তম ধর্ম ইসলাম, ধর্মপ্রাণ মুসলিম পরিবারে জন্মনেওয়া মেয়েকে নিজ ধর্মের প্রতি অনুগত নয় এমন পুরুষের সাথে বিবাহে নিষিদ্ধ করেছে। অন্য ভাষায় বললে, ইসলাম কোন মুসলিম নারীর সাথে অমুসলিম পুরুষের সাথে বিবাহ নিষিদ্ধ করেছে, এবং যারা ভিন্ন ধর্মে বিবাহ করবে তাদের ধর্মীয় শাস্তি অনেক কঠোর। ইউরোপে অবস্থানকারী সংখ্যালঘু মুসলিম পরিবারে এটাই আনুষ্ঠানিক বিবাহের প্রতি আগ্রহি করে তোলে।
কিছু খৃস্টান গোষ্ঠী খৃস্টান ও নন-খৃস্টানের মাঝের বিবাহের অনুমোদন দেয়। ১ করিন্থিয়ান্স ৭ঃ১৪ বলে যে, "অবিশ্বাসী স্বামী পবিত্রকৃত হতে পারে তার স্ত্রী দ্বারা, এবং অবিশ্বাসী স্ত্রী পবিত্রকৃত হতে পারে তার স্বামী দ্বারা"।
বিতর্ক
আনুষ্ঠানিক বিবাহ সবসময়ই বিজ্ঞ জনের মাঝে বির্তকের সূত্রপাত ঘটায়। বিতর্কের মূল প্রশ্ন থাকে আনুষ্ঠানিক বিবাহ কি আন্তর্জাতিক অভিবাসন আইনের প্রতি অপব্যবহার? এটাকি স্বাভাবিকভাবে মানবাধিকার লঙ্ঘন? বিশেষ ভাবে নারী অধিকারের। নাকি এটা সন্তানের বেড়ে উঠা ও পরবর্তী প্রজন্মের স্বার্থে অধিক স্থিতিশীল বিবাহ; এবং এখানে বিবাহিত যুগলের সম্মানজনক সম্পর্কের মাঝে ভালবাসা, আবেগের প্রভাব বেশি না কম?
জাল বিবাহ
যুক্ত্ররাজ্যে প্রকাশ্য আলোচনা In the United Kingdom, public discussion প্রশ্ন উঠে আসে, আন্তর্জাতিক আনুষ্ঠানিক বিবাহ কি আসলে জাল, কিছু অভিবাসী নারী ও পুরুষের জন্যে আবাসন এবং ইউরোপিয়ান নাগরিকাধিকার পাবার পাবার সহজ পন্থা যারা অন্যথায় এদেশে প্রবেশের ভিসা প্রক্রিয়ায় নাকচ হয়ে যেত। এই ধারনাকে আরও বদ্ধমুল করার সুযোগ করে দিয়েছে বিবাহোত্তর নুন্যতম একত্রে থাকার সময় পার হবার পরপরই বিবাহ বিচ্ছেদের ঘটনা পরিলক্ষিত হওয়ায়। সংসদ সদস্য অ্যান ক্রায়ার এধরনের অনিয়মের উদাহরণ হিসাবে তার দৃষ্টিতে যুক্তরাজ্যের হাউস অব কমন্সে পশ্চিম এশিয়ার মুসলিম পরিবারের দিকে তুলে ধরেন যুক্তরাষ্ট্রেও অনুরূপ বিতর্কিত জাল বিবাহ দেখা যায়।
মানবাধিকার
ইউনিসেফসহ বিভিন্ন আন্তর্জাতিক সংস্থা প্রচারণা চালিয়ে যাচ্ছে আনুষ্ঠানিক বাল্যবিবাহের নিষিদ্ধের দাবিতে, একই সাথে বলপূর্বক বিবাহ আয়োজনেও। দ্যা কনভেনশন অন দ্যা এ্যলিমিনেশন অব দ্যা অল ফরমস অব ডিসক্রিমিনেশন এগেনেইষ্ট ওমেন (সিডিএডব্লিউ) এর অনুচ্ছেদ ১৫ এবং ১৬ বিশেষভাবে বিবাহ এবং পারিবারিক আইনের উপর কাজ করে যেগুলি নিষিদ্ধ হওয়া উচিত
আনুষ্ঠিক বিবাহ একটি বিতর্ক এবং মতবিরোধ বিষয়। এর বিপক্ষে সক্রিয় আন্দোলনকারীরা যেমন শার্লট কাঁদি বলেন যে বিবাহ বাবা-মা অথবা পরিবারের অন্য সদস্য দ্বারা আয়োজিত বিবাহ প্রকৃতপক্ষে বিষমকামী পক্ষপাত এবং মানসিক চাপের সংশ্লিষ্টতা; এটা কিছু মানুষকে বিবাহের দিকে ধাবিত করে যেন তারা সম্মতিতে কয়েদ বরন করছে। Bunch suggests that marriages should be autonomous.
অপরপক্ষে, আনুষ্ঠানিক বিবাহ প্রতিরোধ কিছু মানুষের জন্যে ক্ষতিকর হয়ে উঠতে পারে যারা বিবাহ উৎসব অভিভাবকদের সাথে নিয়ে (অংশগ্রহণে) করতে চায়। যেমন, উইলভি দেখিয়েছেন যে আনুষ্ঠনিক বিবাহ বেশি সফল কারণ সঙ্গী খোজার প্রক্রিয়ার মাঝেই তারা উদ্বেগ অপসারণের সুযোগ পায়। যখন একজন বর/কনে অন্য একটি মানুষকে বোঝার এবং অনুধাবনের, তার অতীত, স্বভাব এবং একইসাথে দুজনের যৌথ পারিবারিক সামঞ্জস্যতা বিশ্লেষণের প্রক্রিয়ার মাঝ দিয়ে যায় সেই মুহুর্তে অভিভাবক, পরিবার এবং বন্ধু স্বাধীনভাবে তাদের দৃষ্টিভঙ্গির দ্বারা সহায়তা করতে পারে। উইলভি আরও পরামর্শ দেন যে পিতা-মাতা এবং পরিবার পাত্র/পাত্রী বাছাইয়ের বা নির্বাচনের চাইতে বিবাহে অর্থনৈতিক সহায়তা, বাসস্থান, বিবাহের প্রস্তুতিতে মানসিক সমর্থন এবং দাম্পত্য জীবনের নেতিবাচক সময়ে মুল্যবান সহায়তা ও পরামর্শ, সন্তানপালনে সহায়তাই মূল দায়িত্ব।
মাইকেল রোজেনফিল্ড বলেছেন যে ব্যক্তি পছন্দের বিবাহ বা আনুষ্ঠানিক বিবাহের মাঝে প্রায়োগিক ব্যবধান খুব সামান্য; অনেক মানুষ দেখা করে, পৃথকভাবে মিলিত হয় এবং বিবাহে সম্মত হয় অথবা একত্রে অবস্থান করে যাদেরকে মানসিকভাবে, বয়সে, আগ্রহে এবং সামাজিক মর্যাদায় কাছাকাছি মনে হয়, রোজেনফিল্ডের মতে বাছাইয়ের প্রাথমিক ধাপটি অভিভাবকেরা করে দেয়। ধারণা করা যেতে পারে ব্যক্তি পছন্দে এটা একটা বাছাই পর্যায় যেখানে অপযুক্ত দাবীদারের ব্যপ্তি অনেক বেশি, রোজেনফিল্ড দেখিয়েছেন বিবাহের দুইটা পন্থার মাঝে ব্যবধান মোটেই ততটা নয় যতটা অনেকে ধারণা করেন। অন্যান্য আরও অনেকে রোজেনফিল্ডের সাথে সম্মতি প্রকাশ করেছে।
সাংসারিক জীবনে আনুষ্ঠানিক ও ব্যক্তি পছন্দের বিবাহের মাঝে ভালবাসা ও সম্মানের ব্যবধান
বৈবাহিক জীবনে ব্যক্তি পছন্দের না আনুষ্ঠানিক বিবাহ বেশি সন্তোষজনক নিরূপণ করার জন্যে বিভিন্ন ক্ষুদ্র জরিপ চালান হয়। ফলাফল পাওয়া যায় মিশ্র - কিছু বলেছে ব্যক্তি পছন্দের বিবাহে সন্তষ্টি থাকে অনেক উচ্চ, অন্যরা কোন উল্লেখযোগ্য পার্থক্য পায়নি। জনসন এবং বাচান একটা ক্ষুদ্র আঙ্গিকে সাক্ষাৎকার গ্রহণ ও নিরিক্ষা করেছে এবং সেখান থেকে সিদ্ধান্তে উপনিত হয়েছে।
বিজ্ঞরা দ্বিধান্বিত বৈবাহিক জীবনের ভালবাসা এবং সম্মান কি ব্যক্তি পছন্দের থেকে আনুষ্ঠানিক বিবাহে বেশি থাকে। এপস্টাইন বলেছেন দিয়েছেন যে অনেক আনুষ্ঠানিক বিবাহে ভালবাসা বাড়তে থাকে সময়ের সাথে। তবে ব্যক্তি পছন্দ বা আনুষ্ঠানিক বিবাহ কোনটাই কোন নিশ্চয়তা দিতে সক্ষম নয়। অনেক আনুষ্ঠানিক বিবাহ ভেঙ্গে যায় শীতল ক্রিয়াহীনভাবে আবার বিশ্বাসভঙ্গেরও প্রতিবেদন পাওয়া যায়
স্থায়িত্ব
ইউরোপীয় ইউনিয়ন ও যুক্তরাষ্ট্রে ব্যক্তি পছন্দের বিবাহের বৃদ্ধির সাথে সাথে বিবাহ বিচ্ছেদের হার ক্রমবর্ধমানভাবে বৃদ্ধি পাচ্ছে। বিশ্বের সর্বোচ্চ আনুষ্ঠানিক বিবাহের হারের স্থানেই সর্বনিন্ম বিবাহ বিচ্ছেদের ঘটনা বিদ্যমান, যেমন যুক্তরাষ্ট্রের আমিশ রীতিতে বিবাহ বিচ্ছেদ (১%), ভারতে হিন্দু (৩%), এবং ইসরাইলের আল্ট্রা-অর্থডক্স ইহুদি (৭%)। ২০১২ সালের স্ট্যাটিক ব্রেন এর একটি প্রতিবেদনে,বিশ্বে সর্বমোট বিবাহের শতকরা ৫৩.২৫ ভাগ আনুষ্ঠানিক বিবাহ এবং বিশ্বব্যাপী আনুষ্ঠানিক বিবাহের বিবাহ বিচ্ছেদের হার লক্ষণীয়ভাবে সীমিত মাত্র ৬.৩%। পরিসংখ্যানের এই নিন্ম হার বুঝিয়ে দেয় আনুষ্ঠানিক বিবাহের সাফল্যের হার। এই পরিসংখ্যান বিজ্ঞদের প্রশ্নের সম্মুখীন করেছে যে আনুষ্ঠানিক বিবাহ ব্যক্তি পছন্দের চাইতে বেশি স্থায়ী, এবং এই পরিসংখ্যান কি আসল স্থায়িত্বের নিদর্শন? অনেকে দেখিয়েছে এই স্বল্প বিচ্ছেদের হার স্থায়িত্বের প্রকাশ নয়, বরং এটা প্রকাশ করে বিচ্ছেদের প্রক্রিয়ার জটিলতা এবং সমাজ হইতে বিচ্ছিন্ন হবার ভয়, এবং ফলাফল যেকোন ব্যক্তি ক্রিয়াহীন দাম্পত্য জীবন বজায় রাখতে চায় বিবাহ বিচ্ছেদের পরিণতির মুখোমুখি হবার চাইতে। একইসাথে যুক্তরাষ্ট্রের উচ্চ বিবাহ বিচ্ছেদের হার ব্যক্তি পছন্দের বিবাহ পদ্ধতিকে প্রশ্নবিদ্ধ করেছে এবং ভারতের হিন্দু সমাজে নিন্ম বিবাহ বিচ্ছেদের হারের উপর কোন প্রামাণিক তথ্য পাওয়া যায়নি।
বিবাহ বিচ্ছেদের হারের ক্ষেত্রে আনুষ্ঠানিক বিবাহে আরও কিছু ভিন্ন তথ্য পাওয়া যায়। ইসলামিক দেশ সমূহে একই বংশীয় আনুষ্ঠানিক বিবাহের বিচ্ছেদের হার সৌদি আরব, তুরস্ক, মিশর, কাতার, জর্ডানে শতকরা ২০-৩৫ ভাগ, অপরপক্ষে, আমিশ গোত্র, হিন্দু এবং অর্থডক্স ইহুদিদের অনাত্মীয় আনুষ্ঠানিক বিবাহ বিচ্ছেদের হার ১০% এর নিচে।
রাজা (চলচ্চিত্র)
রাজা ১৯৯৯ সালে মুক্তিপ্রাপ্ত বাংলাদেশী চলচ্চিত্র। এটি মনোয়ারা ফিল্মস্ প্রযোজনার একটি চলচ্চিত্র। পরিচালনা করেছেন মালেক আফসারী।   শ্রেষ্ঠাংশে অভিনয় করেছেন মান্না, আহমেদ শরীফ, খলিল উল্লাহ খান, মুনমুন, শাহিন আলম, মৌ, দিলদার, নাসরিন, ইলিয়াস কোবরা সহ আরো অনেকে।        এবং একটি বিশেষ চরিত্রে অভিনয় করেছেন ময়ূরী, এই চলচ্চিত্রে অভিনয়ের মাধ্যমে ময়ূরী তার চলচ্চিত্র অভিনয় ক্যারিয়ার শুরু করেন।
চলচ্চিত্রটি ১৯৯৯ সালের বাংলাদেশে মুক্তি পায়।
সঙ্গীত
রাজা চলচ্চিত্রের সঙ্গীত রচনা করেছেন মনিরুজ্জামান মনির ও গাজী মাজহারুল আনোয়ার সঙ্গীত পরিচালনা ও সুরারোপ করেছেন আবু তাহের। গানে কণ্ঠ দিয়েছেন রুনা লায়লা, সাবিনা ইয়াসমিন, সামিনা চৌধুরী, এন্ড্রু কিশোর, খালিদ হাসান মিলু, রেহমান আলী ও রেশাদ।
ওপো ডিজিটাল
ওপো ডিজিটাল হলো চীনা কোম্পানি বিবিকে ইলেক্ট্রনিকস এর একটি বিদেশী বিভাগ, OPPO এর ব্র্যান্ড নাম OPPO  ইলেক্ট্রনিকস এর সাথে শেয়ার করে, এছাড়াও BBK এর মালিকানাধীন।  মেনলো পার্ক, ক্যালিফোর্নিয়া, মার্কিন যুক্তরাষ্ট্রের ২০০৪ সালে প্রতিষ্ঠিত, এটি অনলাইনে তার সমস্ত বিক্রয় পরিচালনা করে। ওপো ডিজিটাল ডিজাইন ও বিপণন করেছে অডিও এবং ভিডিও সরঞ্জাম, যার মধ্যে রয়েছে ব্লু-রে ডিস্ক প্লেয়ার এবং ব্যক্তিগত অডিও পণ্য যেমন হেডফোন এবং হেডফোন অ্যামপ্লিফায়ার, প্রধানত চীন, হংকং, তাইওয়ান, জাপান, মার্কিন যুক্তরাষ্ট্র, ইউরোপ, অস্ট্রেলিয়া, নিউজিল্যান্ডের বাজারগুলিকে লক্ষ্য করে। এবং ভারত।
২০১৮ সালে, ওপো ডিজিটাল ঘোষণা করেছে যে তারা ২ এপ্রিল থেকে শুরু হওয়া নতুন পণ্যগুলির উৎপাদন এবং বিকাশ বন্ধ করছে, তবে বিদ্যমান পণ্যগুলিকে সমর্থন করতে থাকবে এবং স্টক শেষ না হওয়া পর্যন্ত অনলাইনে পণ্য বিক্রি করবে।
চন্দিনী চৌধুরী
চন্দিনী চৌধুরী একজন ভারতীয় অভিনেত্রী, যিনি মূলত তেলুগু চলচ্চিত্রে অভিনয় করেন।
ওপো ডিজিটাল
পণ্য
২০০৭ এবং ২০০৮ সালে, ওপো ডিভি-৯৮০ এইস এবং ডিভি-৯৮৩ এইস, ডিভিডি-টু- ১০৮০পি আপ কনভার্সন, মাল্টি-ফরম্যাট প্লেয়ার প্রবর্তন করেছিল।
চন্দিনী চৌধুরী
প্রারম্ভিক জীবন
চন্দিনী তেলুগুভাষী একটি হিন্দু পরিবারে জন্মগ্রহণ করেন এবং তিনি অন্ধ্র প্রদেশের বিশাখাপত্তনমে বেড়ে ওঠেন।
ওপো ডিজিটাল
পণ্য
২০০৯ সালে, অপো একটি "সর্বজনীন" ব্লু-রে প্লেয়ার, বিডিপি-৮৩ প্রবর্তন করেছে, যা ডিভিডি-অডিও এবং সুপার অডিও সিডি ফরম্যাটের সাথে সামঞ্জস্যপূর্ণ। ইউনিটটিতে মিডিয়াটেকের একটি ভিডিও ডিকোডার এবং অ্যাঙ্কর বে টেকনোলজিস থেকে একটি ভিডিও প্রসেসিং চিপ অন্তর্ভুক্ত ছিল।
২০১৮ সালে, ওপো সমস্ত ব্লু-রে প্লেয়ারের উৎপাদন বন্ধ করে দেয়, কারণ তারা মনে করেছিল যে অনলাইন চ্যানেল এবং স্ট্রিমিংয়ের মুখে শারীরিক মিডিয়া প্লেয়ারগুলির জন্য একটি সঙ্কুচিত বাজার।এই মুহুর্তে, তাদের মডেলগুলি শুধুমাত্র ব্যবহৃত হিসাবে উপলব্ধ, দাম তাদের আসল খুচরো থেকে অনেক বেশি।
স্বীকৃতি
২০১৪ সালে ব্যক্তিগত অডিও বাজারে প্রবেশ করার পর, পিএম-১ হেডফোন এবং এইসএ-২ পোর্টেবল হেডফোন অ্যামপ্লিফায়ার/ডিএসি উভয়ই মর্যাদাপূর্ণ EISA "সেরা পণ্য" পুরস্কার পেয়েছে।
মার্কিন যুক্তরাষ্ট্রের রাষ্ট্রপতি
মার্কিন যুক্তরাষ্ট্রের রাষ্ট্রপতি হলেন দেশটির সরকার ও রাষ্ট্রের প্রধান। রাষ্ট্রপতি সেদেশের ফেডারেল শাখাগুলোর নির্বাহী শাখাগুলোর প্রধান এবং তার দায়িত্ব হল সংবিধানের মাধ্যমে প্রদত্ত এবং কংগ্রেস কর্তৃক লিখিত রাষ্ট্রীয় আইনের যথাযথ প্রয়োগ করা। যুক্তরাষ্ট্রের সংবিধানের দ্বিতীয় ধারার মাধ্যমে রাষ্ট্রপতিকে সশস্ত্র বাহিনীর প্রধানের দায়িত্ব অর্পণ করা হয়েছে এবং তাকে দেয়া হয়েছে প্রভূত ক্ষমতা। শুধু রাষ্ট্রপতির জন্য কিছু নির্দিষ্ট ক্ষমতা রয়েছে, যেমন, তিনি কংগ্রেসের উভয় কক্ষের ভোটে পাশ হয়ে আসা কোন বিল বা আইনেও ভেটো প্রয়োগ করতে পারেন। তিনি নিজের মত করে একটি উপদেষ্টা কেবিনেট তৈরি করতে পারেন এবং বিশেষ ক্ষমা ঘোষণা করতে পারেন। সিনেটের আস্থা ও উপদেশে তিনি বিভিন্ন চুক্তি সম্পাদন করতে পারেন, বিভিন্ন যুক্তরাষ্ট্রীয় দূত, বিচারক এবং এমনকি সুপ্রিম কোর্টের প্রধান বিচারপতি নিয়োগ দিতে পারেন। অবশ্য মার্কিন যুক্তরাষ্ট্রের সরকারের অন্যান্য কিছু কর্মকর্তার মত রাষ্ট্রপতিরও ক্ষমতাকেও কিছুটা সীমাবদ্ধ করা হয়েছে যাতে কোন একক ব্যক্তি নিরঙ্কুশ প্রভাব-প্রতিপত্তি অর্জন করতে না পারে।
মেয়াদ
৪ বছর পর পর রাষ্ট্রপতি নির্বাচন হয়ে থাকে। একজন রাষ্ট্রপতি কেবল মাত্র দুইবার পূর্ণ মেয়াদের জন্য নির্বাচিত হতে পারেন। এছাড়া কোনো কারণে রাষ্ট্রপতির পদ খালি হলে সেই দায়িত্ব যিনি গ্রহণ করবেন, তিনি এই মেয়াদের ২ বছর এবং পরে সর্বোচ্চ ২ মেয়াদের জন্য, এভাবে সর্বমোট ১০ বছর ক্ষমতায় থাকতে পারেন।
রাষ্ট্রপতিদের তালিকা
Foresittend þāra Ȝeānlǣhtra Rīca Prezidant Stadoù-Unanet Amerika Presidenti di i Stati Uniti d'America Arlywydd yr Unol Daleithiau Amerikanske præsidenter Uachtarán na Stát Aontaithe Presidentes dos Estados Unidos de América Eaghtyrane ny Steatyn Unnaneysit Daftar Presiden Amerika Serikat അമേരിക്കൻ ഐക്യനാടുകളുടെ പ്രസിഡണ്ടുമാരുടെ പട്ടിക Président d's Êtats Unnis Prisidenti dî Stati Uniti President of the United States AQSh Prezidenti
ইয়ামাগুচি প্রশাসনিক অঞ্চল
ইয়ামাগুচি প্রশাসনিক অঞ্চল (山口県? ইয়ামাগুচি কেন্‌) হল জাপানের মূল দ্বীপ হোনশুর চুউগোকু অঞ্চলে অবস্থিত একটি প্রশাসনিক অঞ্চল। এর রাজধানী ইয়ামাগুচি নগর এবং বৃহত্তম নগর শিমোনোসেকি।
ইতিহাস
মেইজি পুনর্গঠনের আগে অবধি ইয়ামাগুচি প্রশাসনিক অঞ্চল, সুও ও নাগাতো প্রদেশে বিভক্ত ছিল। হেইয়ান ও কামাকুরা যুগে (৭৯৪-১৩৩৩ খ্রিঃ) সামুরাই শ্রেণীর উত্থানের সময় সুও প্রদেশের ঔচি পরিবার এবং নাগাতো প্রদেশের কোতো পরিবার যোদ্ধা গোষ্ঠী হিসেবে আত্মপ্রকাশ করে। মুরোমাচি যুগে ঔচি হিরোয়ো সম্পূর্ণ ইয়ামাগুচি অঞ্চলে কর্তৃত্ব প্রতিষ্ঠা করেন। কোরিয়া ও চীনের মিং রাজবংশের সাথে বাণিজ্যের মাধ্যমে ঔচি পরিবার প্রভূত ধনলাভ করে। ফলে ইয়ামাগুচিকে “পশ্চিমের কিয়োতো” বলে ডাকা হতে শুরু করে। সুয়ে হারুতাকা, ঔচি পরিবারের ৩১ তম শাসককে পরাস্ত করেন এবং মোরি মোতোনারি, সুয়ে পরিবারকে পরাস্ত করেন। সেন্‌গোকু যুগে ইয়ামাগুচি অঞ্চল মোরি পরিবারের শাসনাধীন ছিল। ১৬০০ খ্রিঃ সেকিগাহারার যুদ্ধে পরাজয়ের ফলে মোরি তেরুমোতো কেবলমাত্র সুও ও নাগাতো ছাড়া সমস্ত অঞ্চলের অধিকার হারান। এর পর হাগিতে নিজের দুর্গ নির্মাণ করে মোরি পরিবার নুন, ভাত ও কাগজ এই তিন সাদা জিনিসের উৎপাদন বৃদ্ধি করে স্থানীয় অর্থনীতির উন্নয়নে সচেষ্ট হন।
মেইজি যুগের আরম্ভে তোকুগাওয়া শোগুনতন্ত্রের পতন ও সম্রাটের ক্ষমতার পুনঃপ্রতিষ্ঠায় নাগাতো অঞ্চলের সামুরাইদের বড় ভূমিকা ছিল। ১৮৭২ খ্রিঃ বর্তমান ইয়ামাগুচি প্রশাসনিক অঞ্চল গঠিত হয়। এই সময় থেকেই ক্রমে শিল্পায়নের সূত্রপাত হয় এবং তাইশো যুগে (১৯১২-১৯২৬ খ্রিঃ) জাহাজ নির্মাণ, রাসায়নিক, যন্ত্রাংশ নির্মাণ ও ধাতুনির্ভর শিল্পের উৎকর্ষসাধন হয়। যুদ্ধোত্তর শোওয়া যুগে ইয়ামাগুচি দেশের অন্যতম সর্বাধিক শিল্পায়িত প্রশাসনিক অঞ্চলে পরিণত হয়; এর পিছনে বিশেষত পেট্রো-রসায়ন শিল্পের ভূমিকা থেকেছে।
ভূগোল
ইয়ামাগুচি প্রশাসনিক অঞ্চলের পূর্বে শিমানে ও হিরোশিমা প্রশাসনিক অঞ্চল, উত্তর ও উত্তর-পশ্চিমে জাপান সাগর এবং দক্ষিণ ও দক্ষিণ-পশ্চিমে সেতো অন্তর্দেশীয় সাগরের উপকূল বর্তমান। এর মধ্যভাগ বরাবর বিস্তৃত চুউগোকু পর্বতমালা, এবং নদী থাকলেও উপকূলে সমভূমি তেমনভাবে দেখা যায় না।
২০১২ এর এপ্রিল মাসের হিসেব অনুযায়ী ইয়ামাগুচি প্রশাসনিক অঞ্চলের ৭ শতাংশ এলাকা সংরক্ষিত বনাঞ্চল। এর মধ্যে আছে সেতোনাইকাই জাতীয় উদ্যান; আকিয়োশিদাই, কিতা-নাগানো কাইগান ও নিশি-চুউগোকু সাঞ্চি উপ-জাতীয় উদ্যান এবং তোয়োতা প্রশাসনিক আঞ্চলিক উদ্যান।
পর্যটন
ইয়ামাগুচির দ্রষ্টব্য স্থানের মধ্যে আছে শিমোনোসেকি নগরের কারাতো বাজার ও ৎসুনোশিমা দ্বীপ, ইওয়াকুনি শহরের কিন্তাই সেতু, উত্তরাঞ্চলের ঐতিহাসিক হাগি নগর ও হাগি জাদুঘর এবং কাওয়াতানা উষ্ণ প্রস্রবণ।
তিরুবন্নামালাই
তিরুবন্নামালাই ভারতের তামিলনাড়ু রাজ্যের একটি শহর। শহরটি একটি বিশেষায়িত পৌরসভা সংস্থা দ্বারা শাসিত হয়। এর আয়তন ১৩.৬৪ বর্গকিলোমিটার এবং জনসংখ্যা ১৪৫২৮৭ জন। এটি তিরুবন্নামালাই জেলার সদরদপ্তর। শহরে রেলওয়ে পরিসেবা থাকলেও সড়কপথই যোগাযোগের প্রধান মাধ্যম। চেন্নাই আন্তর্জাতিক বিমানবন্দর শহরটির নিকটতম অভ্যন্তরীণ এবং আন্তর্জাতিক বিমানবন্দর। তিরুবন্নামালাইয়ের নাম অন্নমালাইয়ার মন্দিরের কেন্দ্রীয় দেবতার নাম থেকে এসেছে। কার্থিগাই দীপম উৎসব নভেম্বর এবং ডিসেম্বরের মধ্যে পূর্ণিমার দিন উদযাপিত হয় এবং এজন্য অন্নমালাই পাহাড়ের উপর একটি বিশাল আলোকসজ্জা প্রজ্জ্বলিত হয়। অনুষ্ঠানটিতে প্রায় ত্রিশ লক্ষ তীর্থযাত্রী উপস্থিত হয়। প্রতিটি পূর্ণিমার আগের দিন, তীর্থযাত্রীরা অন্নমালাই পাহাড়ের গিরিভালাম নামে একটি মন্দিরের চারদিকে ঘুরে বেড়ান, যাতে প্রতি বছর দশ লক্ষাধিক তীর্থযাত্রী অংশ নেয়।
অন্যান্য মন্দির ছাড়াও, গিরিভালামের পথে (পার্শ্ব) ৮টি গুরুত্বপূর্ণ দিকনির্দেশনায় ৮টি গুরুত্বপূর্ণ শিব মন্দির রয়েছে। এই ৮টি মন্দিরের সব শিবলিঙ্গ গুলো প্রাকৃতিকভাবেই গঠিত হয়েছে বলে মনে করা হয়।
অন্নামালাই পাহাড়ের পাদদেশে অবস্থিত, তিরুবন্নামালাই পল্লাভ, মধ্যযুগীয় চোল, পরবর্তী চোল, হৈসল, বিজয়জগর সাম্রাজ্য, কার্নিয়ী রাজত্ব, টিপু সুলতান এবং ব্রিটিশদের দ্বারা শাসিত হয়েছে। এটি হৈসল সাম্রাজ্যের রাজধানী ছিল। শহরটি অন্য নায়াক রাজধানীর মত অন্নামালাই মন্দিরের চারপাশে গড়ে উঠেছে। তিরুবন্নামালাই ১৮৮৬ সালে গঠিত একটি বিশেষ শ্রেণীর পৌরসভা  দ্বারা পরিচালিত হয়। সমুদ্র পৃষ্ঠ থেকে এর উচ্চতা ২০০ মিটার। এর গরম ও শুষ্ক আবহাওয়ার অভিজ্ঞতা রয়েছে। একটি তীর্থযাত্রী শহর হ‌ওয়ায়, এখানকার অধিকাংশ মানুষ তৃণমন্ত্রণ সেক্টরে নিযুক্ত। এখানে ২৫টি প্রাথমিক বিদ্যালয়, ৯টি উচ্চ বিদ্যালয়, ১৮টি উচ্চ মাধ্যমিক বিদ্যালয়, চারটি আর্টস এবং বিজ্ঞান কলেজ, একটি সরকারি মেডিকেল কলেজ এবং চারটি ইঞ্জিনিয়ারিং কলেজ রয়েছে।
লাউতা ইউনিয়ন
লাউতা ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
অবস্থান
বিয়ানীবাজার উপজেলা সদর থেকে ইউনিয়ন পরিষদের দুরত্ব ১২ কি.মি.।
ইতিহাস
১৯৬২ ইং সালে লাউতা ইউনিয়ন প্রতিষ্ঠা লাভ করে। এখানে উপমহাদেশের অন্যতম দার্শনিক ড: জিসি দেব এর জন্ম ভূমি ছিল। এখানে সিলেট মিউনিসিপাল্টির প্রথম চেয়ারম্যান রায় বাহাদুর দুলাল চন্দ্র দেবের বাড়ী, যাহার প্রাচীন ঐতিহ্য এখনও বিদ্যমান। নানকার বিদ্রোহের নেতা কমরেড অজয় ভট্টাচার্য্যের জন্ম এই লাউতা ইউনিয়নের লাউতা গ্রামে। এদের মধ্যে সাবেক পররাষ্ট্রসচিব সি এম সফি শামি, অর্থ মন্ত্রনালয়ের ডেপুটি ডাইরেক্টার রফিকুল ইসলাম বাদল, প্রথম মহিলা কবি বিষ্ণুপ্রিয়া ভট্টাচার্য্য। এখানে বাংলাদেশের বিখ্যাত জলঢুপি আনারস, কমলা-লেবু, তেজপাতা, ও সুস্বাদু কাঠাল উৎপন্ন হয়, যাহা দেশের প্রত্যন্ত অঞ্চলের চাহিদা মেটায়।
আয়তন ও জনসংখ্যা
মোট আয়তন  ৪৮০৩ একর (১৯.৪২ বর্গ কি.মি)। মোট জনসংখ্যা ১৭,২৭৪ জন। (পুরুষ ৮৬০৩+ মহিলা ৮৬১১) ।(২০০১ সালের আদম শুমারি মোতাবেক)।৩১/১২/২০১১ইং সনে জন্ম নিবন্ধন রেজিষ্টার মতে মোট জনসংখ্যা ২২,৬৯৫ জন । *মোট ভোটার-১২৬২০জন। (পুরুষ ৬০০৮+ মহিলা ৬৬১২)।
শিক্ষা
শিক্ষার হার - ৪৮%।
শিক্ষা প্রতিষ্ঠান
উল্লেখযোগ্য ব্যক্তিত্ব
সাবেক চেয়ারম্যান আমির উদ্দিন সাবেক চেয়ারম্যান বদই মিয়া সাবেক চেয়ারম্যান আব্দুল জব্বার সাবেক চেয়ারম্যান ইউসুফ আলী সাবেক চেয়ারম্যান বীর মুক্তিযোদ্ধা এম এ জলিল (৪)বার নির্বাচিত ,সাবেক চেয়ারম্যান গৌছ উদ্দিন বর্তমান চেয়ারম্যান দেলওয়ার হোসেন
জনপ্রতিনিধি
বর্তমান চেয়ারম্যান- মোহাম্মদ গৌছ উদ্দিন
নারায়ণ (দ্ব্যর্থতা নিরসন)
ব্যক্তিত্ব
সত্যনারায়ণ সিংহ – ভারতীয় রাজনীতিবিদ
তাপসী পান্নু
তাপসী পান্নু (জন্ম: ১ আগস্ট ১৯৮৭) একজন ভারতীয় মডেল এবং অভিনেত্রী, যিনি দক্ষিণ ভারতীয় এবং বলিউড চলচ্চিত্র শিল্পে কাজ করেন। তাপসী একজন সফটওয়্যার পেশাজীবী হিসেবে কাজ করতেন, এবং অভিনেত্রী হবার পূর্বে মডেলিং কর্মজীবনে জড়িত ছিলেন। তার মডেলিং কর্মজীবনে তিনি কিছুসংখ্যক বাণিজ্যিক বিজ্ঞাপনে কাজ করেছেন, এবং ২০০৮ সালে "প্যান্টালুন ফেমিনা মিস ফ্রেশ ফেস" ও "সাফি ফেমিনা মিস বিউটিফুল স্কিন" খেতাব লাভ করেন।
মডেলিংয়ে সীমিত ভূমিকা রাখার পর, রাঘবেন্দ্র রাও পরিচালিত ২০১০ সালের ঝুম্মান্ডি নাডাম তেলুগু চলচ্চিত্রের মাধ্যমে চলচ্চিত্রে তার অভিষেক ঘটান তাপসী। এরপর তিনি কয়েকটি চলচ্চিত্রে কাজ করেন যেমন, ২০১১ সালে আদুকালাম, ভাস্তাধু না রাজু এবং মি. পারফেক্ট। তার তামিল আদুকালাম চলচ্চিত্র ৫৮তম জাতীয় চলচ্চিত্র পুরস্কার অনুষ্ঠানে ছয়টি পুরস্কার জিতে নেয়। তিনি এছাড়াও মালয়ালম এবং হিন্দি চলচ্চিত্রে কাজ করেছেন। আরম্ভাম (২০১৩) তামিল চলচ্চিত্রে অবদানের জন্য তিনি ২০১৪ এডিসন পুরস্কার অনুষ্ঠানে সর্বাধিক অত্যুৎসাহী সঞ্চালক-নারী পুরস্কার জেতেন। ২০১৫ সালে, তিনি সামালোচকীয় এবং বাণিজ্যিকভাবে সফল বেবি চলচ্চিত্রে কাজ শুরু করেন। ২০১৬ সালে, তিনি পিংক চলচ্চিত্রে প্রধান ভূমিকায় অভিনয় করেন। ২০১৭ সালে, প্রধান ভূমিকায় অভিনয় করেন নাম শাবানা চলচ্চিত্রে, যেটি ২০১৫ সালের বেবি চলচ্চিত্রের প্রিকুএল। ২০১৭ সালে তিনি দা গাজি অ্যাটাক যুদ্ধ চলচ্চিত্র এবং জুড়ওয়া ২ কমেডি চলচ্চিত্রে কাজ করেন। তার সর্বাধিক বাণিজ্যিক সাফল্যর্জিত চলচ্চিত্রের মধ্যে রয়েছে জুড়ওয়া ২ (২০১৭) এবং মিশন মঙ্গল (২০১৯)। ২০১৯ সালে ষাণ্ড কি আঁখ জীবনীচলচ্চিত্রে সেপ্টোগেনারিয় শার্পশুটার প্রকাশি তোমার চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার পেয়েছিলেন। ফোর্বস ইন্ডিয়া সেলিব্রিটি ১০০ তালিকায় ২০১৮ সালে তিনি ৬৮তম স্থানে এবং ২০১৯ সালে ৬৭তম স্থানে অন্তর্ভুক্ত ছিলেন।
প্রাথমিক জীবন ও মডেলিং
তাপসী ১৯৮৭ সালের ১ আগস্ট ভারতের নয়া দিল্লির একটি শিখ পরিবারে জন্ম নেন। তিনি পাঞ্জাবি বংশোদ্ভূত। তার পিতা দিলমোহন সিং পান্নু ও মাতা নির্মলজিৎ। শাগুন পান্নু নামে তার একটি বোন রয়েছে এবং তাকেও চলচ্চিত্রে যুক্ত করার পরিকল্পনা রয়েছে তাপসীর। তিনি দিল্লির অশোক বিহারের মাতা জাই কৌর পাবলিক স্কুলে অধ্যয়ন করেন। এরপর দিল্লির গুরু টেগ বাহাদুর ইনিস্টিটিউট অব টেকনোলজি থেকে কম্পিউটার বিজ্ঞান প্রকৌশল বিষয়ে স্নাতক সম্পন্ন করার পর, সফটওয়্যার প্রকৌশলী হিসেবে কাজ শুরু করেন তিনি।
চ্যানেল ভি আয়োজিত গেট গরর্জিয়াস প্রতিভা অনুষ্ঠানের অডিশনে নির্বাচিত হওয়ার পর তাপসী পেশাদার মডেল হিসেবে কাজ শুরু করেন, যা পরিণামে তাকে অভিনেত্রী হবার সুযোগ করে দেয়। তিনি বিভিন্ন মুদ্রণ মাধ্যম এবং টেলিভিশন বাণিজ্যিক বিজ্ঞাপনে উপস্থিত হয়েছেন। তিনি ২০০৮ সালের ফেমিনা মিস ইন্ডিয়া প্রতিযোগিতা অনুষ্ঠানে "প্যান্টালুন ফেমিনা মিস ফ্রেস ফেস" ও "সাফি ফেমিনা মিস বিউটিফুল স্কিন" সহ একাধিক খেতাব লাভ করেন। একজন মডেল হিসেবে, তিনি রিলায়েন্স ট্রেন্ডস, রেড এফএম ৯৩.৫, ইউনিস্টাইল ইমেজ, কোকা-কোলা, মোটোরোলা, প্যান্টালুন্স, পিভিআর সিনেমাস, স্টান্ডার্ড চার্টার্ড ব্যাংক, ডাবর, এয়ারটেল, টাটা ডোকোমো, ওয়ার্ল্ড গোল্ড কাউন্সিল, হাভেল্স এবং ভার্ডম্যান ইত্যাদি ব্যান্ডের সাথে চুক্তিবদ্ধ হন। তিনি এছাড়াও জাস্ট ফর উইমেন এবং মাস্টার্স সাময়িকীর প্রচ্ছদে উপস্থিত হয়েছেন। কয়েক বছর পর, পরিপূর্ণ স্বীকৃতি পাওয়ার অভাব রয়েছে ভেবে তিনি মডেলিংয়ে আগ্রহ হারিয়ে ফেলেন এবং চলচ্চিত্রে কাজ শুরু করেন।
২০১০-২০১৫: চলচ্চিত্রে অভিষেক
thumb|200px|২০১৩ সালে জুয়েলারির একটি বিজ্ঞাপনচিত্রে তাপসী পান্নু
তাপসী ২০১০ সালে কোবেলামুদি রাঘবেন্দ্র রাও পরিচালিত ঝুম্মন্দি নাদাম প্রণয়-সঙ্গীতধর্মী চলচ্চিত্রে অভিনয়ের মাধ্যমে চলচ্চিত্রে অভিষিক্ত হন। এতে তিনি একজন যুক্তরাষ্ট্র-ভিত্তিক ধনকুবের কন্যার চরিত্রে অভিনয় করেন, যিনি ঐতিহ্যগত তেলুগু সঙ্গীতের উপর গবেষণা করতে ভারত আসেন। চলচ্চিত্রটি মুক্তির আগে তাপসী আরও তিনটি চলচ্চিত্রে কাজ করার আমন্ত্রণ পান। পরবর্তীতে ধনুষের বিপরীতে আদুকালাম (২০১১) চলচ্চিত্রের মাধ্যমে তামিল চলচ্চিত্রে তার অভিষেক ঘটে। এতে তিনি একজন অ্যাংলো-ভারতীয় মেয়ের চরিত্রে অভিনয় করেন, যিনি একজন গ্রামীণ ছেলের প্রেমে পড়ে। চলচ্চিত্রটি মাদুরাইয়ের মোরগলড়াইয়ের পটভূমিতে নির্মিত। চলচ্চিত্রটি ৫৮তম জাতীয় চলচ্চিত্র পুরস্কার অনুষ্ঠানে ছয়টি বিভাগে জাতীয় চলচ্চিত্র পুরস্কার লাভ করে। তার চরিত্র সম্পর্কে সাইফাই ডটকম নামের একটি পর্যালোচনা ওয়েবসাইট ইতিবাচক মন্তব্য করে। তিনি ২০১১ সালে বিষ্ণু মঞ্চুর বিপরীতে ভাস্তাডু না রাজুর (২০১১) মাধ্যমে তেলুগু চলচ্চিত্রে পুনরায় অভিনয় করেন। পরবর্তীতে মাম্মুটি ও নাদিয়া মইড়ুর বিপরীতে ডাবলস (২০১১) চলচ্চিত্রের মাধ্যমে মালয়ালম চলচ্চিত্র শিল্পে তার অভিষেক ঘটে।
তাপসী তার পরবর্তী মুক্তিপ্রাপ্ত মি. পারফেক্ট (২০১১) চলচ্চিত্রে একটি গৌণ চরিত্রে অভিনয় করেন। প্রভাস ও কাজল আগারওয়ালের বিপরীতে অভিনীত চলচ্চিত্রটি মাঝারি সাফল্য লাভ করে। তিনি রবি তেজা ও কাজল আগারওয়ালের বিপরীতে বীরা (২০১১) উচ্চ-বাজেটের চলচ্চিত্রে অভিনয় করেন, যা সমালোচকদের নিকট থেকে মাঝারি পর্যালোচনা অর্জন করে। এরপর তিনি তার দ্বিতীয় তামিল চলচ্চিত্র ভানন্ডান ভেন্ড্রনে উপস্থিত হন যা মিশ্র সমালোচনা লাভ করে এবং বক্স অফিসে তেমন সাফল্য পায়নি। তার পরবর্তী চলচ্চিত্র কৃষাণ ভামসি পরিচালিত মগুধু, যেখানে তিনি এক ঐতিহ্যগত তেলুগু মেয়ের চরিত্রে অভিনয় করেন গোপিচন্দের বিপরীতে এবং তার অভিনীত চরিত্রের জন্য সমালোচকদের নিকট থেকে সুমন্তব্য লাভ করতে সমর্থ হন। তিনি তামিল-তেলুগু দ্বিভাষী গুন্ডেলো গোদারি চলচ্চিত্রে অভিনয় করেছেন, যার তামিল নাম মারান্থেন মান্নাথনে। তিনি এছাড়াও সিদ্ধার্থ নারায়ণ, ঋষি কাপুর, দিবেন্দু এবং আলী জাফরের সঙ্গে চাশমি বাদুর চলচ্চিত্রে অভিনয়ের মাধ্যমে বলিউড চলচ্চিত্রে অভিষেক ঘটান। চলচ্চিত্রটি ১৯৮১ সালের একই নামের চলচ্চিত্রের পুননির্মাণ। তাপসী হলিউড বিজ্ঞান কল্পকাহিনি রিড্ডিকের তামিল, তেলুগু এবং হিন্দি ভাষার সংস্করণে অভিনেত্রী কেটি স্যাকহফের কণ্ঠ প্রদানের জন্য আমন্ত্রিত হয়েছিলেন, কিন্তু তার পূর্বচুক্তির জন্য তা ফিরিয়ে দেন। পরবর্তীতে ২০১৩ সালে, তিনি আরাম্বাম নামে বড় বাজেটের চলচ্চিত্রে অজিত কুমার ও আরিয়ার বিপরীতে অভিনয় করেন। চলচ্চিত্রে তার অভিনয়ের জন্য তিনি ২০১৪ এডিসন পুরস্কার অনুষ্ঠানে সর্বাধিক অত্যুৎসাহী সঞ্চালক-নারী পুরস্কারে ভূষিত হন।
পরবর্তী বছর তার কোন চলচ্চিত্র মুক্তি পায় নি। ২০১৫ সালে অক্ষয় কুমারের বিপরীতে নিরাজ পান্ডে পরিচালিত বেবি চলচ্চিত্রে উপস্থিত হন তিনি। পরবর্তীতে তার দুইটি তামিল চলচ্চিত্র মুক্তি পায়। যার একটি হল ভৌতিক কমেডি চলচ্চিত্র কাঞ্চনা ২, যেখানে তিনি রাঘব লরেন্সের বিপরীতে অভিনয় করেন। অন্যটি হল ঐশ্বর্য রজনীকান্ত ধনুষের ভাই রাজা ভাই, যেখানে তিনি একটি বিশেষ চরিত্রে উপস্থিত হয়ছিলেন। এছাড়াও তিনি দোঙ্গাটা চলচ্চিত্রে বিশেষ চরিত্রে উপস্থিত হন।
২০১৬–বর্তমান: বলিউড কর্মজীবন
thumb|200px|২০১৬ সালে [[৬১তম ফিল্মফেয়ার পুরস্কার অনুষ্ঠানে তাপসী]]
বেবি চলচ্চিত্রের পর, তাপসী অনিরুদ্ধ রায় চৌধুরীর পিংক (২০১৬) চলচ্চিত্রে অমিতাভ বচ্চন ও কীর্তি কুলহারির সাথে অভিনয় করেন, যা সমালোচকদের কাছ থেকে ইতিবাচক পর্যালোচনা লাভ করে। বিশ্বব্যাপী inr 1073199999.9999999 আয়ের পাশাপাশি চলচ্চিত্রটি বাণিজ্যিক সাফল্য লাভ করেছিল। এছাড়াও সমালোচকদের প্রশংসা সহ অন্যান্য সামাজিক সমস্যা বিভাগে শ্রেষ্ঠ জাতীয় চলচ্চিত্র পুরস্কার লাভ করে; যেখানে তাপসী শ্রেষ্ঠ অভিনেত্রী বিভাগে জি সিনে পুরস্কারে মনোনীত হয়েছিল।
২০১৭ সালে তাপসীর প্রথম মুক্তিপ্রাপ্ত প্রণয়ধর্মী হাস্যরস-চলচ্চিত্র রানিং শাদি। এরপর সংকল্পের নৌযুদ্ধের দ্বিভাষিক চলচ্চিত্র দ্য গাজি অ্যাটাক মুক্তি পায়। দুটি চলচ্চিত্রই বাণিজ্যিক সাফল্য লাভ করেছিল। অক্ষয় কুমার, অনুপম খের, মধুরিমা তুলি এবং মনোজ বাজপেয়ীর সাথে তিনি বেবি চলচ্চিত্রের স্পিন-অফ হিসেবে নির্মিত নাম শাবানা চলচ্চিত্রে নাম ভূমিকায় অভিনয় করেন। বাণিজ্যিকভাবে চলচ্চিত্রটি সাফল্য লাভ করার পাশাপাশি সর্বমোট inr 560900000 আয় করে। সে বছরের তার শেষ মুক্তিপ্রাপ্ত চলচ্চিত্র ডেভিড ধবন পরিচালিত জুড়ওয়া ২। এটি ১৯৯৭-এর আইকনিক কৌতুক জুড়ওয়া চলচ্চিত্রের সংস্করণ। চলচ্চিত্রটি বিশ্বব্যাপী inr 2275900000 ব্যবসা করেছিল।
ত্যাপসীর কর্মজীবনে ২০১৮ সাল ছিল সমালোচনামূলক এবং বাণিজ্যিকভাবে সাফল্যের বছর। এ বছর তার চারটি চলচ্চিত্র, দিল জুঙ্গলি, সোরমা, মুল্ক এবং মনমর্জিয়া মুক্তি পায়। শেষের দুটি বক্স অফিসে সাফল্য লাভ করেছিল। তবে, অনুভব সিনহার মুল্ক চলচ্চিত্রে একজন আইনজীবীর চরিত্রে তাপসীর অভিনয় সমালোচকদের দ্বারা প্রশংসিত হয়েছিল এবং ৬৪তম ফিল্মফেয়ার পুরস্কার অনুষ্ঠানে তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার মনোনয়ন পেয়েছিলেন।
২০১৯ সালে তাপসী সুজয় ঘোষের রহস্য-থ্রিলার বদলা চলচ্চিত্রে একজন ব্যবসায়ী চরিত্রে অভিনয় করেছিলেন, যেটি ছিল অমিতাভ বচ্চনের সাথে তার দ্বিতীয় কাজ। চলচ্চিত্রটি বিশ্বব্যাপী inr আয় করে বক্স অফিসে সাফল্য লাভ করেছিল। সে বছর তার দ্বিতীয় মুক্তিপ্রাপ্ত কলিউড নাট্য চলচ্চিত্র গেম ওভার বক্স অফিসে ব্যর্থ হয়। এরপর তিনি জগণ শক্তি পরিচালিত মিশন মঙ্গল চলচ্চিত্রে একনিষ্ঠ স্ত্রীর ভূমিকায় অভিনয় করেছিলেন যিনি বিজ্ঞানী হওয়ার স্বপ্ন পূরণ সুযোগ পাওয়ার পরেও তার সেনা স্বামীকে একজন সেবিকা হিসেবে যত্ন নিয়েছিলেন। এটি ভারতের ২০১৩ সালের মঙ্গল অরবিটার মিশনে বিজ্ঞানীদের অবদান সম্পর্কে একটি মহাকাশ নাট্য-চলচ্চিত্র। চলচ্চিত্রটি সাধারণত ইতিবাচক প্রতিক্রিয়া লাভ করেছিল; যেখানে অনেক সমালোচক মনে করেছিলেন যে তিনি তার কর্মজীবনে "আরো চ্যালেঞ্জিং" অবদান রাখার যোগত্য রাখেন।  অভ্যন্তরীণ বাজারে ₹২৩৮.৮০ কোটি রূপীর ব্যবসার ফলে মিশন মঙ্গল তাপসীর কর্মজীবনের সর্বাধিক সাফল্য এবং সর্বোচ্চ আয়কারী ভারতীয় চলচ্চিত্রসমূহের মধ্যে একটি বিবেচিত হয়েছিল। ২০১৯ সালে তার সর্বশেষ চলচ্চিত্র ছিল তুষার হিরানন্দনির জীবনীচলচ্চিত্র ষাণ্ড কি আঁখ, যেখানে তিনি শর্টশুটার প্রকাশি তোমার চরিত্রে অভিনয় করেছিলেন। যদিও বক্স অফিসে বাণিজ্যিকভাবে ব্যর্থ হয়েছিল চলচ্চিত্রটি। তবে তাপসীর অভিনয় ইতিবাচকভাবে পর্যালোচনা লাভ করার পাশাপাশি তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার এবং ভূমি পেডনেকরের সাথে যৌথভাবে শ্রেষ্ঠ অভিনেত্রী বিভাগে স্ক্রিন সমালোচক পুরস্কারের জিতেছিলেন।
২০২০ সালে তার প্রথম মুক্তিপ্রাপ্ত চলচ্চিত্র অনুভব সিনহার থাপ্পড়, যেখানে তিনি অমৃতা নামে এক তাকাল প্রাপ্ত স্ত্রীর চরিত্রে অভিনয় করেছেন। পাভেল গুলাটি সহ অভিনীত চলচ্চিত্রটি ইতিবাচক সাড়া এবং মাঝারি সাফল্য পেয়েছিল। তিনি রহস্য-থ্রিলার হাসিন দিলরুবা চলচ্চিত্রে ভিক্রান্ত মাসির বিপরীতে রানী কাশ্যপ চরিত্রে উপস্থিত হবেন, যেটি ২০২০ সালের সেপ্টেম্বরে মুক্তি দেওয়া হবে। এছাড়াও তিনি অপারশক্তি খুরানার বিপরীতে রেশমি রকেট নাট্য চলচ্চিত্রে এবং ক্রিকেটার মিতালী রাজ চরিত্রে শাবাশ মিঠু ক্রীড়া-জীবনীচলচ্চিত্রে উপস্থিত হবেন। এছাড়াও, তাওপী তাহির রাজ ভাসিনের বিপরীতে লুপ ল্যাপেতা নাট্য চলচ্চিত্র কাজ করবেন তিনি।
ব্যক্তিগত জীবন
২০১৫ সালের জানুয়ারিতে ব্যক্তিগত সম্পর্ক সম্পর্কে জিজ্ঞাসা করা হলে তাপসী বলেছিলেন: "আমি এক দক্ষিণ ভারতীর সঙ্গে ডেট করেছি। এছাড়াও আমি কখনও কোনও তারকার সঙ্গে ডেট করি নি এবং কখনও করবোও না এ ব্যাপারে আমি স্ট্যাম্প পেপারে লিখতে দিতে পারি। আমি নিশ্চিত যে কোনো সম্পর্কের মধ্যে একজন তারকা থাকতে পারে এবং সেটাই আমি। আমি ব্যক্তিগতভাবে ভাবি না যে এটি কোনও অভিনেতা এবং অভিনেত্রীর মধ্যে কাজ করতে পারে। " তাপসী, "যদি আপনি পেয়ে থাকেন তবে তা জাহির করে তুলুন" দর্শনে বিশ্বাসী"। এছাড়াও তিনি ব্যাডমিন্টন খেলোয়াড় ম্যাথিয়াস বোয়ের সাথে ডেটিং করছেন বলে জানা গেছে।
গ্লিওমা
গ্লিওমা হচ্ছে এক প্রকার টিউমার যা মস্তিষ্কের বা মেরুদণ্ডের গ্লিয়াল কোষ থেকে সৃষ্ট। মস্তিষ্কের ও কেন্দ্রীয় স্নায়ুতন্ত্রের টিউমারের মধ্যে গ্লিওমার পরিমাণ প্রায় ৩০%, এবং মস্তিষ্কের সকল ম্যালিগনান্ট টিউমারের মধ্যে প্রায় ৮০%।
লক্ষণ ও উপসর্গ
গ্লিওমার লক্ষণ নির্ভর করে কেন্দ্রীয় স্নায়ুতন্ত্রের কোন অংশটি এই ধরনের টিউমার দ্বারা আক্রান্ত হয়েছে তার ওপর। মস্তিষ্কের অভ্যন্তরের গ্লিওমার ফলে মাথাব্যথা, বমি ভাব, খিচুনি, এবং মস্তিষ্কের অভ্যন্তরে অতিরিক্ত ইন্ট্রাক্রেনিয়াল চাপ তৈরিতে সৃষ্ট ক্রেনিয়াল স্নায়ুর অসুস্থতা দেখা দিতে পারে। অপটিক নার্ভে সৃষ্ট গ্লিওমা দৃষ্টিশক্তি হ্রাসে ভূমিকা রাখে। সুষুম্নাকাণ্ডের গ্লিওমা ব্যথা, দুর্বলতা, বা অসাড়তার কারণ হতে পারে। গ্লিওমা সাধারণত রক্তের মাধ্যমে শরীরের অভ্যন্তরে ছড়িয়ে পড়ে (মেটস্ট্যাসাইজ) না, তবে সেরেব্রোস্পাইনাল ফ্লুইডের মাধ্যমে গ্লিওমা সুষুম্নাকাণ্ডে ছড়িয়ে পড়তে পারে যা ইংরেজিতে ‘ড্রপ মেটাস্ট্যাসিস’ (drop metastases) নামে পরিচিত।